kardosdrur/scandi-wiki huggingface dataset:
Søllested (Lolland Kommune)

Søllested (1388 Zulverstede, 1468 Syluestet, af mandsnavnet Sylfa/Sølve og -sted) ligger i Søllested Sogn på Lolland og er en lille by med  midtvejs mellem Maribo og Nakskov. Den hører til Region Sjælland.

Historie 

Byen nævnes første gang i 1388. Tidligere lå den i Lollands Sønder Herred. Søllested blev udskiftet i 1803, og i 1874 blev den stationsby med Søllested Station på Lollandsbanen.

Omkring 1870 beskrives byen: "Søllested med Kirke og Præstegaard,tæt ved Byen Veirmølle".

Omkring århundredeskiftet omtales byen: "Søllested (gml. Form Zulverstede), ved Jærnbanen,, med Kirke, Præstegd., Forsamlingshus (for Søllested, Skovlænge og Gurreby S.), Skole, Mølle, Kro, Jærnbanestation, Kro og Postekspedition".

Byen var indtil 2007 kommunesæde for Højreby Kommune.

I byen ligger Søllested Kirke og Søllested Skole. Nordøst for byen ligger herregården Søllestedgaard. Desuden findes biografen Søllested Bio. På posthuset opdagedes Søllested-frimærket, en sjælden variant.

Filologen Peter Erasmus Kristian Kaalund fødtes her i 1844.

Poul Popiel, den første dansker til at spille i NHL, fødtes her i 1943.

En vurdering af miljøpåvirkningen af en vindmøllepark ved Søllested blev udgivet i 2011.
Planen var da at opstille tre vindmøller.

Noter

Litteratur 
 Trap, J. P. Danmark. Præstø Amt. Bind IV, 5. udg., 1955.

Galleri 

 
Byer og bydele med genforeningssten
Troelseby

Troelseby er en bebyggelse i Søllested Sogn (Lollands Sønder Herred), umiddelbart øst for Søllested.

Landsbyen nævnes år 1329. Den blev udskiftet i 1803.

Kilder
 Trap, J. P. Danmark. Præstø Amt. Bind IV, 5. udg., 1955.

Søllested
Lokaliteter i Lolland Kommune
Højreby

Højreby er en bebyggelse i Søllested Sogn i Lolland Kommune, umiddelbart syd for Søllested. Den er sammenvokset med Søllested. 

Byen nævnes 1447. Den blev udskiftet i 1804. 

Højreby lå indtil Kommunalreformen 2007 i Højreby Kommune.

Kilder
 Trap, J. P. Danmark. Præstø Amt. Bind IV, 5. udg., 1955.

Søllested
Bydele og forstæder i Danmark
Skovlænge

Skovlænge er en lille landsby i Skovlænge Sogn (Lollands Sønder Herred), nogle kilometer nord for Søllested. Den befinder sig i Lolland Kommune og tilhører Region Sjælland. I landsbyen ligger Skovlænge Kirke.

Skovlænge nævnes i år 1388. I Middelalderen lå der en hovedgård. En væbner, Niels Brun, skrev sig til gården 1466-81. Landsbyen blev udskiftet i 1803. 

Ved en bro mellem Skovlænge og Gurreby fandt man for en del år siden en runesten, Skovlængestenen, som siden blev flyttet til Maribo. Dens inskription lyder: 

"Astrad rejste denne sten efter sin fader Jyde, en meget velbyrdig thegn".

Kilder/Eksterne henvisninger 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Lolland Kommune
Willy Eliasen

Willy Reinhold Eliasen (født 25. marts 1942) var borgmester i lidt over syv år i Egedal Kommune fra 1. januar 2010 til 31. januar 2017. Han var borgmester i fem år fra januar 2002 til og med 2006 i Stenløse Kommune inden kommunalreformen.

Han er uddannet på Politiskolen og har arbejdet indenfor politiet i 37 år. Ved sin pension i 2002 fungerede han som kriminalinspektør.

Han er medlem af partiet Venstre og var partiets kandidat til at blive borgmester i den nye Egedal Kommune efter kommunalvalget 2006. Overraskende valgte partifællen Svend Kjærgaard Jensen at lave en konstituering uden om Willy Eliasen og fratog ham dermed borgmesterposten.

Eliasen blev i 2000 udnævnt til Ridder af Dannebrog og har fået tildelt Hæderstegn for 25 års god tjeneste i politiet.

Kildeangivelser 

Politifolk fra Danmark
Riddere af Dannebrog
Borgmestre fra Venstre
Tidligere borgmestre fra Danmark
Hugo Pratt

Hugo Pratt (Ugo Eugenio Prat, født 15. juni 1927, død 20. august 1995) var en italiensk tegneserietegner. Hugo Pratt opnåede berømmelse for serien om Corto Maltese, der i 1970'erne blev en af de vigtigste eksponenter for de såkaldte voksentegneserier.

Biografi 
Hugo Pratt voksede op i Venedig i 30'ernes fascistiske Italien. Fra 1937-1943 boede han med sin familie i Abessinien (Etiopien), hvor hans far, der var officer i den italienske hær, var udstationeret. Hugo Pratt beskrev senere krigen mellem engelske specialtropper og den italienske hær i serien Ørkenens Skorpioner. Hans far blev krigsfange og døde i fangenskab i 1943.

I 1943 flyttede han tilbage til Venedig med sin mor og i 1945 blev han tilknyttet magasinet Asso di Piche (Spar es), der blev udgivet af en gruppe tegnere og forfattere, der var stærkt inspireret af amerikanske tegneseriertegnere som Lyman Young, Will Eisner og Milton Caniff. Fra 1949-1962 boede han i Argentina, hvor han fortsatte med at tegne. Her skabte han blandt andet westernserien Sergent Kirk og Anna nella Jungla (Anna fra junglen). I 1960 tilbragte han et år i London, hvor han arbejdede for et engelsk forlag.

I 1962 flyttede Hugo Pratt tilbage til Italien, hvor han i 1967 sammen med Florenzo Ivaldi begyndte at udgive bladet Sgt. Kirk, navngivet efter den figur han havde skabt i Argentina 10 år tidligere. Det var her, at verden for første gang stiftede bekendtskab med Corto Maltese i historien Balladen om det salte hav (Una ballata del Mare Salato). Serien fortsatte senere i det franske tegneserieblad Pif.

Serien om eventyreren Corto Maltese er blevet en af de bedst kendte tegneserier i hele verden og er blevet kaldt voksentegneseriens svar på Tintin. Serien er ikke bare blevet hyldet i Europa, men også i USA, hvor Hugo Pratt i 2005 blev indlemmet i The Comic Book Hall of Fame ved 17th Annual Will Eisner Comic Industry Awards.

Som et kuriosum kan nævnes at Frank Miller i sin nyfortolkning af Batman, The Dark Knight, hylder Hugo Pratt ved at navngive et land, der indgår som en vigtig del af handlingen, Corto Maltese.

Eksterne henvisninger 

Tegneserietegnere
Personer fra Italien
Italienere i 1900-tallet
Hellboy (film fra 2004)

Hellboy er en amerikansk film fra 2004, instrueret af Guillermo del Toro og med Ron Perlman som Hellboy. Filmen er baseret på Mike Mignolas serie Hellboy.

Medvirkende 
 Ron Perlman - (Hellboy)
 John Hurt - (Trevor "Broom" Bruttenholm)
 Selma Blair - (Liz Sherman)
 Rupert Evans - (John Myers)
 Karel Roden - (Grigori Rasputin)
 Jeffrey Tambor - (Tom Manning)
 Doug Jones - (Abe Sapien)
 Brian Steele - (Sammael)
 Ladislav Beran - (Obersturmbannführer Karl Kroenen)
 Bridget Hodson - (Ilsa Haupstein)
 Corey Johnson - (Agent Clay)
 Kevin Trainor - (Unge "Broom")
 Brian Caspe - (Agent Lime)
 James Babson - (Agent Moss)
 Stephen Fisher - (Agent Quarry)

Referencer

Eksterne links 
 

Amerikanske film fra 2004
Film baseret på tegneserier
Actionfilm fra USA
Film instrueret af Guillermo del Toro
Monsterfilm
Herregårde i Sorø Amt

Herregårde i Sorø Amt.

Før kommunalreformen i 1970 bestod amtet af 5 herreder:

Alsted Herred 

Mørup (Fjenneslev Sogn)
Store Ladegård
Ødemark (Bromme Sogn)

Ringsted Herred 

Allindemaglegård
Bregentved
Eskilstrup (Sneslev Sogn)
Giesegård
Gisselfeld
Kærup (Benløse Sogn)
Lille Svenstrup
Ottestrup
Rosengård
Skjoldenæsholm
Sofiedal (Terslev Sogn)
Sørup (Vetteslev Sogn)

Slagelse Herred 
Antvorskov
Espe Hovedgård
Falkensteen
Kruusesminde
Store Frederikslund
Tårnborg
Tårnholm
Valbygård

Øster Flakkebjerg Herred 
Fuglebjerggård
Gunderslevholm
Fodbygård
Fuirendal
Førslevgård
Harrestedgård
Herlufsholm
Saltø
Vinstrup

Vester Flakkebjerg Herred 

Basnæs (Tjæreby Sogn)
Borreby (Magleby Sogn)
Gerdrup
Gyldenholm
Holsteinborg Gods
Lyngbygård (Eggeslevmagle Sogn)
Østerhovedgård

Sorø Amt
Gurreby

Gurreby er en lille sognelandsby på Lolland beliggende i Gurreby Sogn (Lollands Sønder Herred), nogle kilometer vest for Søllested. Landsbyen ligger i Lolland Kommune og hører til Region Sjælland.

Gurreby nævnes 1473. Landsbyen blev udskiftet i 1815. 

I byen ligger Gurreby Kirke. Gurreby Skole blev opført 1911 og er i dag specialskole.

Kilder 
 Trap, J. P. Danmark. Præstø Amt. Bind IV, 5. udg., 1955.

Eksterne henvisninger
 Gurreby Skole 

Lokaliteter i Lolland Kommune
Volshave

Volshave en lille bebyggelse i Gurreby Sogn (Lollands Sønder Herred), ca. 1 kilometer sydvest for Gurreby.

Bebyggelsen nævnes 1473. Landsbyen blev udskiftet i 1815. 

Ved Volshave ligger Saltingshøje, hvor der efter sagnet skulle have stået en borg. Nord for Volshave Skov ligger Galgebakken, som er et gammelt henrettelsessted.

Volshave ligger i Lolland Kommune og hører til Region Sjælland.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Lolland Kommune
Demokratiske Front for Befrielse af Palæstina

Den Demokratiske Front for Befrielse af Palæstina (DFBP) (engelsk: Democratic Front for the Liberation of Palestine (DFLP). Arabisk: الجبهة الديموقراطية لتحرير فلسطين, transskription: al-Jabha al-Dīmūqrāṭiyya li-Taḥrīr Filasṭīn) er en sekulær palæstinensisk marxistisk-leninistisk organisation. Den omtales også ofte blot som Den Demokratiske Front (Arabisk: الديموقراطية, transskription: al-Jabha al-Dīmūqrāṭiyya). Det er en medlemsorganisation af den Palæstinensiske Befrielsesorganisation (PLO), Alliancen af ​​Palæstinensiske Styrker og Den Demokratiske Allianceliste.

Organisationen blev stiftet i 1969 af jordaneren Na'if Hawatmeh og blev da kaldt Popular Democratic Front for the Liberation of Palestine. Den skulle være en politisk anderledes organisation end Popular Front for the Liberation of Palestine (PFLP), der var blevet dannet nogle år forinden som fælles front for en række militante palæstinensiske grupper. DFBP stod ideologisk til venstre for PFLP og erklærede, at dens hovedfjende var de zionistiske overklasseimperialister. Den var også kritisk overfor en række arabiske regeringer og kritiserede andre palæstinensiske grupper for at være for lidt kritiske overfor de reaktionære kræfter i den arabiske verden.

Gruppen har en paramilitær fløj kaldet de Nationale Modstandsbrigader. Et af de angreb, som DFBP er bedst kendt for, er Ma'alot-massakren i 1974, hvor 25 skolebørn og lærere blev dræbt. Selvom de Nationale Modstandsbrigader har krigere baseret på både Vestbredden og Gazastriben, har disse krigere været involveret i relativt få militære operationer siden den anden intifada. De Nationale Modstandsbrigader fortsætter med at deltage i træningsøvelser i paramilitære lejre nær Rafah og Khan Yunis.

Referencer 

Organisationer fra Palæstina
Etableret i 1969
Friedrich Hermann Wolfhagen

Friedrich Hermann Wolfhagen  (født 3. august 1818 i København, død 25. april 1894 i Wiesbaden) var en dansk embedsmand, medlem af Rigsrådet 1855–1864 og minister for Slesvig 1856–59 og igen 1860–63.

Eksterne henvisninger 
 Opslag  om Wolfhagen i DBL, Dansk Biografisk Leksikon

Danskere i 1800-tallet
Ministre for Slesvig fra Danmark
Embedsmænd fra Danmark
Amtmænd fra Slesvig
Jurister fra Danmark
Foreningsformænd fra Danmark
Personer fra København
Medlemmer af Rigsrådet (1855-1866)
Storkors af Dannebrog
Personer i Dansk Biografisk Leksikon
Strømpebukser

Strømpebukser er en underdel. Beklædningsdelen er lange strømper som er tilføjet en "underbukse-del" med elastikbælte – det er altså meget tætsiddende, relativt tynde bukser. Tætheden af disse bukser udmåles i denier. Materialet kan eksempelvis være elastan, lycra eller nylon, eller sågar bomuld. 

Piger og kvinder, som bærer kjole eller nederdel, plejer ofte at kombinere disse med strømpebukser. Strømpebukser kan ydermere have til formål at være varmende tøj, som modsvarer mandens lange underbukser eller tights.

De allerførst strømpebukser fremstilledes 1956, men de slog ikke igennem før 1960 i Danmark. Oprindeligt var strømpebukser et tilbehør for små piger, medens voksne kvinder bar nylonstrømper. I takt med strømpebuksernes udbredelse blev strømper, som holdes oppe med strømpeholdere, hofteholdere eller korset, mindre almindelige.

Eksterne henvisninger 

Strømpetøj
Juletræet med sin pynt

Juletræet med sin pynt er en dansk julesang skrevet af Mogens Lorentzen i 1939 med melodi af Egil Harder i 1940.

Sangen er på fem vers. I det første vers står juletræet klar med stjernen i toppen. I andet vers fortælles om klippede hjerter, ømfindtlige kræmmerhuse og andet pynt på træet. I tredje vers får pynten og de mange lys det til at virke som en sommerdag. I fjerde vers fortælles videre om glimmer, kurve og kræmmerhus på træet. I femte og sidste vers er der hilsen fra skoven om at det lysner, mens solen ønsker en glædelig jul.

Sangen fortæller om julen hos borgerskabet i byerne. Vel at mærke den kendte trygge jul med sine traditioner, sådan som de også kendes fra Peter Fabers langt ældre Højt fra træets grønne top (1847) og Sikken voldsom trængsel og alarm (1848). Mogens Lorentzen kom da også fra det københavnske borgerskab som søn af en professor og oldebarn på mødrene side af komponisten H.C. Lumbye. Selv gjorde han det som maler og tekstforfatter, blandt andet til revyer. Egil Harder lavede suiter og romancer men huskes nu bedst for melodierne til Juletræet med sin pynt og Kaj Munks digt Den blå anemone (1945).

Som julesang er den blevet til en klassiker, der blandt andet er optaget i Højskolesangbogen. Rasmus Bro Henriksen har beskrevet sangen i den forbindelse: "Juletræet med sin pynt tager os helt ind i byhjemmet, hvor træet er kommet på besøg ude fra skoven. Lorentzens fine allitterationer og finurlige ordspil er grangiv’ligt kogleri, altså rent trylleri, for øjne og øre. Hjerter klippes sirligt ud, og der bages i køkkenet, mens naturen titter frem mellem træets grene. Stjernen er vist nok gledet ned fra himlen, men ellers fylder den religiøse side af højtiden ikke meget. Julen er en fest i familiens skød midt i årets mørkeste tid. (...) Lorentzens ord komplementeres af Egil Harders fine melodi, der ligesom teksten har en snært af nostalgi over sig uden at blive sentimental."

Noter 

Julesange
Juletræer
Skalar (band)

Skalar var navnet på det københavnske Ska punk-band. De dannedes i 1999, og siden har de spillet en lang række koncerter især i Danmark bl.a. på Roskilde Festival i 2002. Særligt havde bandet været særdeles aktive omkring miljøet omkring det tidligere ungdomshuset på Jagtvej 69 på Nørrebro, og bandet havde aldrig lagt skjul på deres uforbeholdne støtte til huset. De var kendte for deres danske tekster med et heftigt politisk indhold godt til venstre for midten, med anarkistiske budskaber, samt et meget dansevenligt musikalsk udtryk inspireret af reggae, punk og naturligvis ska. De spillede deres sidste koncert i det nye Ungdomshus på Dortheavej den 18. oktober 2008 til husets åbningsfest.

Medlemmer 
 Sang: Esben Kølster
 Saxofon: Nanna Nisansala Schmidt
 Trompet: Sif Zachariasen
 Guitar: Jonas Petersen
 Guitar: Morten Riiskjær
 Bas: Jacob Nøhr Schubart
 Hammond: Kaare Græsbøll 2003-2008
 Farfisa: ??? ??? 2000-2003
 Trommer: Lars Lethin

Diskografi 
 Ungdomshuset Bli'r – I Kan Rydde Rådhuset! (Compilation LP, 1999)
 Fåk København (Compilation LP, 2000)
 Ska'-Ska' ikke? (LP 2001)
 Sku'-Ska' Du? (CD/LP 2002)
 Fåk Danmark (Compilation LP, 2003)
 Live i Ungdomshuset 24/10-03 (7" 2004)
 Musikken Stemmer – Musik Med Mening (Compilation CD, 2004)

Eksterne henvisninger 
 

Musikgrupper fra 1999
Ophørt i 2008
Ska
Har spillet på Roskilde Festival
Tommy Skovgaard

Tommy Skovgaard (18. februar 1928 – ?) var en dansk bokser i sværvægtsklassen. 

Tommy Skovgaard vandt som amatør det danske mesterskab i sværvægt 3 gange (1950-1952). I 1951 vandt han det jyske mesterskab i letsværvægt. Som amatør mødte han 2 gange i 1951 den senere professionelle verdensmester Ingemar Johansson, men tabte begge gange på point. Tommy Skovgaard deltog ved Europamesterskaberne i amatørboksning i 1951, men tabte i kvartfinalen til belgieren Peyre.

Han debuterede som professionel som 29-årig den 7. november 1957 i KB Hallen, hvor han besejrede hollænderen Andre van Dyck, i dennes anden (og sidste) professionelle kamp. I den næste kamp mod Al Kramp fra Surinam, blev Tommy Skovgaard slået ud i 2. omgang. I den 3. kamp mødte Tommy Skovgaard franskmanden Renzo Macor, der blev tilføjet sit ottende nederlag i lige så mange kampe. Tommy Skovgaard opgav herefter karrieren.

Noter

Eksterne links 
 Professionel rekordliste på Boxrec.com

Boksere fra Danmark
Personer fra København
Sander Bonde

Sander Bonde (født 2. oktober 1933 - 30. november 1981) var en dansk professionel letvægtsbokser. 

Sander Bonde meldte sig sammen med kammeraten Tage Krogh, ind i Bokseklubben Jyden i Aalborg for at lære at forsvare sig mod de andre drenge i gaden
og boksede for klubben som amatør. Han vandt det jyske mesterskab i letvægt i 1955, og vandt senere samme år det danske mesterskab. I 1957 i Helsinki vandt Sander Bonde det nordiske amatør mesterskab i let-weltervægt. 

Han debuterede som professionel den 31. januar 1958 i KB Hallen med en sejr over hollænderen Jan Verhagen. I de første to år af den professionelle karriere vandt Sander Bonde ni ud af ti kampe, men i 1960 tabte Bonde tre ud af sine seks kampe og i 1962 tabte han fire ud af fem. Næstsidste kamp i karrieren blev afviklet 5. december 1963 hvor Bonde tabte på point til den ubesejrede landsmand Teddy Lassen. 

Sidste kamp blev bokset i Aalborghallen den 5. januar 1965, hvor Sander Bonde tabte til Mohammed Laroussi på point. Laroussi opnåede derved sin eneste sejr i sine første 18 kampe.

Sander Bonde opnåede 27 kampe, og blev noteret for 16 sejre (5 før tid) og 11 nederlag.

Eksternt link 
Sander Bondes professionelle rekordliste

Mandlige boksere fra Danmark
Personer fra Aalborg
Monta McGhee

Monta McGhee er en amerikansk basketballspiller, som er født i Dallas, Texas i 1979.

Monta er 202 cm høj og vejer 93 kg. Han spiller enten Small forward eller Power Forward.

I USA spillede han to år på Kishwaukee College og derefter to år mere på Lewis University.
Efter hans college karriere valgte Monta at tage til Danmark og spille for Team Sjælland i sæsonen 2004/2005.
Da Team Sjælland rykkede ned i først division valgte han at skifte til Horsens IC og var en af de bærende kræfter da Horsens IC vandt det danske mesterskab over Bakken Bears. I sæson 2007/2008 skiftede Monta endnu engang, denne gang til tyske Cuxhaven.

Monta Mcghee  blev nomineret til årets Sportsnavn ved Sportsawards Horsens 2007

Statistik (pr. kamp)

Eksterne henvisninger 

Basketballspillere fra USA
Personer fra Dallas
Frede Petersen

Frede Petersen (19. september 1927 – 12. september 2010) var en dansk professionel bokser i fjervægtsklassen. 

Frede Petersen boksede som amatør for Århus FAK. Han vandt det jyske mesterskab i fjervægt i 1953 og i 1955-1956 og det danske mesterskab 3 gange i årene 1955-1957. 

Han debuterede som professionel den 11. september 1958 med en sejr over Jacques Delpace i dennes eneste professionelle kamp. Frede Petersen besejrede 5. februar 1959 den tidligere hollandske mester i fjervægt Henk Klok i KB Hallen (kampen er pudsigt nok ikke nævnt i Team Palles omtale af Frede Petersens karriere), men opnåede ikke større succes som professionel. 

Den 2. juni 1960 i KB Hallen mødte Frede Petersen libaneseren Assane Fakyh, der efter 8 kampe var uden sejr. Frede Petersen tabte på point til Fakyh, og opgav herefter karrieren. 

Frede Petersen opnåede 12 kampe (7 sejre, 4 nederlag og én uafgjort), der alle gik tiden ud.

Boksere fra Danmark
Douglas Aircraft Company

Douglas Aircraft Company, ofte blot kaldet Douglas, var en flyproducent, som blev grundlagt af Donald Wills Douglas, Sr. i juli 1921 i Santa Monica, Californien efter afviklingen af Davis-Douglas Company.

Douglas er mest kendt for sin DC-serie med kommercielle fly, inklusiv DC-3, som ofte ses som det mest betydningsfulde fly, der nogensinde er blevet produceret. Flyet blev også produceret til militært formål under betegnelsen C-47 Skytrain.

SAS har gennem tiden været stamkunde til Douglas, og benyttede propelfly som DC-4, DC-6 og DC-7 til selskabet nordtransatlantiske rute. Da tiden med jetfly kom, blev den 4-motorede DC-8 SAS's foretrukne fly til interkontinental flyvning og gjorde tjeneste i omkring 25 år. SAS benyttede i mange år de to-motorede DC-9 fly (senere videreudviklet til MD-80-serien og MD-90-serien), men har i dag andre leverandører.

Kvalitets- samt pengeproblemer, kombineret med efterspørgsel på grund af Vietnamkrigen, førte til, at Douglas i 1967 blev slået sammen med McDonnell Aircraft Corporation til McDonnell Douglas. Dette selskab blev købt op af Boeing i 1997, og endte dermed 75 år med produktion af Douglas-fly.

Eksterne links 

Etableret i 1921
Flyproducenter fra USA
McDonnell Douglas
McDonnell Aircraft Corporation

McDonnell Aircraft Corporation var en amerikansk flyproducent med base nær St. Louis, Missouri. 

Virksomheden blev grundlagt i 1939 af James Smith McDonnell, og slået sammen i 1967 med Douglas Aircraft Company og kom til at hedde McDonnell Douglas. I 1997 blev McDonnell Douglas opkøbt af Boeing.

Eksterne links 

Flyproducenter fra USA
McDonnell Douglas
Egon Thomsen

Egon Thomsen (1937 – ??), dansk professionel bokser i mellemvægt og letsværvægt. 

Egon Thomsen boksede som amatør for BK Kelly, og vandt det danske mesterskab i mellemvægt i 1958. 

Thomsen debuterede som professionel den 13. november 1958 med en sejr over Robert Martinez, der ligeledes havde sin professionelle debut. Den følgende kamp var også mod en debutant, Robert Ussin, og herefter mødte Egon Thomsen franskmanden Adamy, der aldrig vandt en professionel boksekamp i sine 4 forsøg. 

Følgende ventede endnu en debutant, Jerome Adje, der slog Egon Thomsen ud i 4. omgang den 1. oktober 1959. Herefter opnåede Egon Thomsen en række sejre over modstandere, der bortset fra belgieren Carlos van Neste, enten var urutinerede eller bare vant til at tabe. 5. oktober 1961 blev Egon Thomsen matchet mod en bokser af en anden kaliber, da han mødte den udmærkede englænder, og senere EM-udfordrer, George Aldrige. Aldrige stoppede Egon Thomsen i 3. omgang i en ensidig kamp, hvor Thomsen allerede fra første omgange vaklede på randen af knockout.

I de næste ni kampe blev Egon Thomsen stoppet 5 gange, men opnåede dog uafgjort mod Henry Kneipp på udebane i Oldenburg, Tyskland. I sin karrieres slutning steg frekvensen af sejre, men kvaliten af modstanderne var fortsat tvivlsom, og karrieren ledte ingen steder hen. 

Thomsens sidste kamp fandt sted i Wien den 14. maj 1966, hvor han blev slået ud i 6. omgang af Vid Stilja.

Egon Thomsen boksede som professionel 32 kampe med 23 sejre (5 før tid), 8 nederlag (7 før tid) og 1 uafgjort.

Boksere fra Danmark
A Perfect Circle

A Perfect Circle (ofte betegnet APC) er en amerikansk alternativ rock-gruppe, der blev dannet i 1999 af gruppens guitarist Billy Howerdel. Howerdel havde arbejdet som guitartekniker for grupper som Nine Inch Nails, The Smashing Pumpkins, Fishbone, Guns N' Roses og Tool. Han afspillede demoversioner af sit musik for Tools forsanger, Maynard James Keenan. Maynard tilbød at være forsanger, såfremt Howerdel dannede en gruppe. Howerdel var i begyndelsen tøvende, da han oprindeligt ønskede en kvindelig forsanger. Senere kom også trommeslageren Jeff Friedl med, og med forskellige andre musikere udgav gruppen tre cd'er og dvd-cd'en aMOTION fra 2004. Gruppen blev aktiv igen i 2017 og annoncerede deres fjerde cd i 2018.

Udgivelser 
 Mer de Noms (23. maj 2000)	
 Thirteenth Step (16. september 2003)	
 eMOTIVe (coverversioner; 1. november 2004)
 Eat the Elephant (20. april 2018)

Referencer

Eksterne henvisninger 

 
 

Rockgrupper fra USA
Musikgrupper fra 1999
Verden er vidunderlig

Verden er vidunderlig er det andet studiealbum af den danske popgruppe tv·2, der blev udgivet i 1982 af CBS. Det ligger stilmæssigt i forlængelse af debutalbummet Fantastiske Toyota, idet det indeholder new wave-inspireret musik med distancerede tekster, der blandt andre handler om teknologi og fremmedgørelse. Salgsmæssigt ligger albummet ret tæt på debuten, med cirka 26.000 solgte eksemplarer. Først med de efterfølgende plader blev tv·2 for alvor folkeeje.

Spor 

Note
"Husker du, så glemmer jeg" er på opsamlingsalbummet Greatest - De unge år omdøbt til "Sommeren slut". Der er dér tale om en remixet version, hvilket også er tilfældet med "Vi skaber en verden perfekt".

Personel

tv·2 
 Steffen Brandt – vokal, keyboards
 Hans Erik Lerchenfeld – guitar
 Georg Olesen – bas
 Sven Gaul – trommer, trommemaskine

Øvrige musikere 
 Jens Haack – saxofon

Produktion 
 Cy Nicklin – producer
 Mogens Bjergby – tekniker
 tv·2 – coverconcept 
 Peder Bundgaard – cover design

Referencer

Eksterne henvisninger 

Album fra 1982
Tv·2-album